**MAT**

Na daljavo se bomo lotili obravnave nove učne snovi, in sicer enačb množenja in deljenja (U, str. 90).

Najprej si natančno poglej rešene primere v učbeniku na strani 90. Marsikaj že veš , ker smo že obravnavali enačbe seštevanja in odštevanja (U, str. 42, 43).

V zvezek napiši naslov Enačbe. Prepiši rešene primere (4) iz učbenika, prav tako preizkuse, ki morajo biti podpisani pod enačbo. Opozarjam te na podpisovanje znaka za »je enako« (=). Ta znak mora biti podpisan tako, kot smo se učili mi in ne kot je v učbeniku.

Primer: x · 7 = 63

X = 63 : 7

X = 9\_\_\_\_\_\_\_\_\_\_\_

Pr.: 9 · 7 = 63

63 = 63

Iz 1. naloge na str. 90 reši enačbe pod črko a (prva vrsta). Opozarjam te na prvi račun in zapis.

Primer: 56 · 39 = X

X = 56 ·39

X =

**DRU**

Včeraj si odgovarjal na vprašanja povezana s časovnim trakom zgodovine. Danes prepiši tabelsko sliko.

Prazgodovina

1. Prazgodovina je najstarejše zgodovinsko obdobje. Traja od začetkov človeštva (pred okrog 1 milijonom let) do prihoda Rimljanov na naše ozemlje (okrog leta 0). To je obdobje pred našim štetjem (pr. n. št.).
2. Ljudje so se preživljali z lovom, ribolovom in nabiralništvom. Kot orodje so uporabljali kamen. Živeli so v jamah. Poznali so ogenj. Kasneje so se stalno naselili in se začeli ukvarjati s poljedelstvom. Udomačili so nekatere živali.
3. Proti koncu prazgodovine so poznali tudi kovine (baker, železo), iz katerih so delali sulice, posode, čelade.